Document ID: /roh_data/filtered/fineweb-2-filterrobots_roh.jsonl.gz/9194

Sche la Confederaziun na sustegna uss betg svelt ils manaschis, smanatschia che bunamain la mesadad dals manaschis gastronomics stoppian serrar la fin da mars e ch'i dettia uschia er ina ulteriura unda da relaschadas. Bunamain 60% dals manaschis ch'hajan stuì relaschar durant l'onn passà persunal, hajan la fin da l'onn anc ina giada stuì relaschar persunas. Quai constatescha l'uniun da branscha GastroSuisse suenter ch'ella ha fatg ina enquista tar passa 4'000 manaschis.
Tenor GastroSuisse han avant la crisa radund 80% da tut las ustarias e restaurants gì ina buna fin fitg buna liquiditad. Tenor la retschertga dovrian uss dentant 98% dals manaschis urgentamain agid finanzial. Be 1,5% dals manaschis haja inditgà da pudair surviver er senza sustegn finanzial.
Adattà al tema: